mteb/NusaParagraphTopicClassification huggingface dataset:
Jalma anu geus pernah robah-robah gawe, tangtos geus dipikaharti kumaha hesena eta adaptasi jeung lingkungan kantor anyar. Pikeun mantuan adaptasi di kantor anyar, urang tiasa mikawanoh kaayaan lingkungan sabudeureun gawe. Unggal kantor teh tangtos boga budaya gawe beda. Hubungan antara divisi, hubungan dina hiji divisi, jeung lianna mindeng beda ti nu sejen. Upami anjeun teu malire hal-hal sapertos kieu, anjeun teh bakal bingung sareng seueur masalah. Hasilna, anjeun bakal manggihan hese atanapi teu ngarasa betah di kantor anyar. Lajeng manggihan rerencangan anjeun bisa dipercanten. Hiji hal anu tiasa nyieun urang gancang betah di lingkungan anyar nyaeta ayana babaturan nu dipercanten.
Ronaldo janten salah sahiji bintang di dunya sepak bal. Karirna mimiti dimulai di klub nagara asalna, nyaeta klub Sporting CP. Hiji taun maen di klub eta, taun 2003 manehna ditranfer pindah ka klub ageung di Inggris nyaeta Manchester United. Di klub ieu manehna mulai nganggo nomor tonggong 7, nomor nu saacanna dianggo ku pemaen-pemaen bintang sapertos George Best, Eric Cantona, sareng David Beckham. Perkawis eta ngamotivasi Ronaldo pikeun janten pemaen nu sarua hadena. Kirang langkung 7 taun di Manchester United, taun 2009 Ronaldo gabung ka Real Madrid. Pangaos tranferna janten salah sahiji nu pang awisna. Nika ayeuna Ronaldo pindah ka salah shiji klub di liga Arab, ngabela An-Nassr tetep didukung ku fans-fansna.
Ngarasakeun kaleungitan babaturan teh kacida nyerina jeung hese diungkulanana. Kaleungitan babaturan bisa lumangsung pikeun sagala rupa alesan, kayaning jarak, beda dina kapentingan, beda pendapat, atawa malah maot. Rasana kaleungitan bagian tina urang, sapertos kaleungitan jalma anu salawasna aya pikeun urang dina waktos susah. Urang bisa ngarasa sepi, leungit pamahaman, jeung ngarasa terasing ti jalma di sabudeureun urang. Sakapeung, urang sigana ngarasa kaleungitan jalma anu penting pisan sareng hese diganti. Salian ti eta, kaleungitan babaturan oge bisa nimbulkeun rasa sedih, leungitna harga diri, jeung rasa leungiteun arah dina kahirupan. Urang bisa jadi ngarasa teu bisa ngawangun deui hubungan nu rusak, atawa bisa jadi ngarasa yen urang moal manggihan sobat sejen alus saperti jalma ieu.
Salah sahiji teknologi nu nuju dipuja ku jagat maya teh nyaeta teknologi dina hape Samsung Galaxy S23 Ultra. Hape ieu dibanderol dina harga dua puluh jutaan jeung resmi rilis di Indonesia bulan Februari 2023. Kacanggihan hape ieu teh ditembongkeun dina aspek kamerana anu dinilai bisa ngelehkehn Iphone. Pasalna, kamera nu dipasang teh nyaeta 200 MP. Foto nu dihasilkeun ge leuwih bokeh jeung jelas malahan mah bisa ngarekam tekstur bulan. Warna nu tersedia na ge aya dua warna nyaeta hideung panthom jeung lavender. Video nu dihasilkeun na ge bisa nepi ka resolusi 8k di 30 FPS. Pokokna mab hape ieu teh rekomended pisan.
Tahu nyaeta kadaharan anu dijieunna tina sari kacang kadele. Tahu bisa diolah jadi loba rupa kadaharan. Bisa digoreng hungkul, bisa dijieun jadi asakan siga balado, semur, jeung sajabana. Salian rasana nu ngeunah jeung lemu, tahu oge miboga mangpaat keur kasehatan. Salian protein, tahu oge miboga nutrisi nu bisa ngajaga kakuatan tulang nepika nolak panyakit kanker. Tatapina, di jaman modern ayeuna tahu geus loba variasina. Salian nu dijieun tinu kacang kadele, aya oge tahu anu dijieunna tina susu sapi. Tahu ieu biasana bisa dipanggihan di Lembang, Kabupaten Bandung Barat. Tahu ieu leuwih lemu tibatan tahu nu biasa. Rasana oge leuwih gurih kusabab susu miboga rasa nu geus gurih timimitina. Jadi, geus moal ngarasa bosen deui kusabab tahu geus loba rupana, ngeunah rasana, tur loba mangpaatna keur kasehatan.
Jalma ngarasa penting pikeun ngaleungitkeun setres, sabab setres tiasa mangaruhan kasehatan fisik sareng mental. Setres berkepanjangan bisa ningkatkeun resiko sagala rupa masalah kasehatan kayaning nyeri sirah, gangguan pencernaan, gangguan sare, kahariwang, depresi, komo panyakit jantung. Salaku tambahan, setres berkepanjangan oge tiasa ngaganggu kualitas kahirupan sareng kabagjaan. Setres bisa ngajadikeun jalma ngarasa cape, teu sumanget, hese konsentrasi, jeung teu produktif. Ieu tiasa mangaruhan padamelan, hubungan sosial, sareng kagiatan sapopoe. Ku ngaleungitkeun setres, hiji jalma tiasa ngirangan resiko tina masalah kasehatan sareng ningkatkeun kualitas kahirupan sareng kabagjaan. Ngaleungitkeun setres tiasa ngabantosan jalma janten langkung tenang, rileks, fokus sareng produktif. Ieu tiasa ningkatkeun kapercayaan diri, motivasi, sareng kabagjaan.
Olahraga nu babari di lakukeun salah sahijina nyaeta push up, tapi babari ge push up mah tetep efektif keur olahraga khususna lamun erek ngajieun otot. Push up bisa di lakukeun dimana wae jeung iraha wae. Urang biasa ngalakukeun push up lamun isuk isuk samemeh mulai aktivitas atawa peuting samemeh sare. Push up bisa di lakukeun dimana wae, push up teu butuh tempat anu lega oge. Di kamar oge urang bisa ngalakukeun push up. Kuncina lamun hayang latihan olahraga push up ngan kudu rajin, lamun urang rajin pastina hasilna tina olahraga push up oge aya. Urang bisa leuwih sehat, ngajaga beurat badan jeung bisa ngabentuk otot.utamana otot bisep anu dina leungeun.
The Lodge Maribaya sapertos janten tempat anu kedah pisan didatangan lamun ulin ka daerah Lembang, Bandung. Tempat anu viral ieu nyadiakeun seeur kagiatan anu tiasa dicobian ku kulawargi anu datang ka tempat ieu. Pintonan hutan pinus, jeung uadara seger janten daya tarik kanggo popotoan di dieu. Urang tiasa kemping, mapah, numpak sapedah gantung, jeung kuliner di dieu. Tempat ieu oge tiasa dipake kanggo kumpul-kumpul kagiatan kantor, tiasa oge dipake tempat jang hajatan. Aya sababaraha wahana anu tiasa dicobian, di antarana balon udara kanggo anu hoyong ngasaan rasana ngapung, ayunan, sapedah gantung, jeung sajabana. Tempat ieu buka ti tabuh salapan enjing nepikeun jam lima sonten.
Dr. Bahar Azwar, SpB-Onk, ahli bedah-onkologi (bedah tumor) lulusan FK UI dina bukuna “Nalika Dokter Nafsirkeun Sholat” mampuh ngajelaskeun harti gerak solat. Naon mangpaat sabenerna solat jeung gerakan na médis? Sajauh ieu, solat anu urang lakukeun lima waktos sadinten parantos nyayogikeun investasi kaséhatan anu ageung pikeun kahirupan urang. Dimimitian tina wudhu (nyucikeun), gerakan sholat dugi ka salam ngagaduhan makna anu luar biasa pikeun kaséhatan fisik, mental bahkan kasaimbangan spiritual sareng émosional. Tapi hanjakalna saeutik urang ngarti. Di handap ieu runtuyan mangpaat kaséhatan ti rukun Islam kadua ieu.
a. Nangtung lempeng

Ngadeg lempeng nyaéta alignment tulang tonggong, sareng mangrupikeun awal latihan pernapasan, pencernaan sareng tulang.

b. Takbir
Takbir mangrupa latihan awal napas, bayah mangrupa alat pikeun ngambekan, paru-paru urang ditangtayungan dina rongga dada anu diwangun ku iga anu melengkung jeung tulang tonggong anu buncit. Susunan ieu dirojong ku dua jenis otot, nyaéta anu ngajauhan panangan tina dada (abductor) jeung ngadeukeutkeunana (adductor). Takbir hartina kagiatan ngangkat leungeun jeung manjangkeun, sangkan rongga dada ngalegaan kawas bayah. Jeung ngangkat leungeun hartina manjangkeun otot taktak sangkan aliran getih nu mawa oksigén jadi lancar.
Meureun alesan ieu hurung aneh keur urang, sabab biasana manusa sabenerna hirup ku cara ngurangan tegangan maranéhna ngalaman. Sanajan kitu, dina tiori psikologi, manusa sabenerna boga tujuan pikeun nambahkeun tegangan dina kahirupan maranéhanana, sabab tegangan ieu jadi motivasi pikeun neruskeun hirup. Bayangkeun upami urang henteu deui gaduh konflik dina kahirupan urang sareng hirup dina kaayaan anu datar. Urang malah bisa leungit tujuan hirup.

Ngalakonan olahraga ekstrim bahaya, tapi teu mungkin mun ngalakukeun. Kalayan latihan sareng perencanaan anu ati-ati, urang tiasa ngaminimalkeun résiko olahraga anu bahaya ieu.
Tambih Deui, kalawan asuransi keur olahraga ekstrim ti urang +, kaamanan urang bakal leuwih dijamin. Rasa aman éta bakal ngajantenkeun urang langkung percaya diri dina ngalaksanakeun kagiatan ekstrim sareng kaayaan psikologis ieu penting pisan nalika nyanghareupan bahaya olahraga ekstrim.
Lamun rek ngadahar seafood kudu pinter milihna, ulah nepika milih seafood nu teu seger sabab bisa wae karacunan. Tapi aya carana supaya bisa milih seafood nu seger. Nu kahiji, ambeuan bauna. Ngambeu bau seafood bakal babari apal seger henteuna seafood eta. Seafood nu seger mah biasana bauna hampang henteu amis, haseum, atawa tengi. Nu kadua, tingali oge luarna. Sabab nu seger mah biasana warnana caang, sisikna pageuh ngaraket. Siripna masih warna beureum. Nu terakhir, pariksa padet henteuna seafood teh. Nu seger mah biasana masih padet, jeung pas diteken teh euweuh urutna. Tuluy mun geus dibeuli jeung dibawa balik, kudu geura-geura disimpen kana jero freezer.
Daniel Landers, profésor pendidikan olahraga ti Arizona State University Daniel Landers, ngungkabkeun mangpaat latihan: Ningkatkeun kamampuan otak: Latihan fisik anu teratur tiasa ningkatkeun konsentrasi, kréativitas, sareng kaséhatan méntal. Ieu kusabab latihan tiasa ningkatkeun jumlah oksigén dina getih sareng ngagancangkeun aliran getih kana uteuk. hal eta loba ningkatkeun oksigen ka sagawayah geutih nu aya dina awak arurang. Olahraga nyaéta kagiatan fisik anu dilaksanakeun pikeun ngajaga kaséhatan sareng nguatkeun otot-otot awak. Latihan mangrupikeun cara alami pikeun ngajaga kaséhatan sareng nyegah panyakit. Panalungtikan ngabuktikeun, aktip unggal poé bisa ngajaga anjeun tina resiko panyakit. Dimimitian ti ieu, olahraga bisa dianggap salaku ubar, nu lajeng ngainspirasi lahirna terapi latihan (terapi olahraga).
HP teh sabenerna loba manfaatna pikeun kahirupan urang. Ngan hanjakalna teu kabeh jalma bisa ngamanfaatkeun HP kalayan bijaksana. Jadi tibatan mere manfaat malah ngamadhorotkeun pamakena. Contona, HP teh fungsi utamana nyaeta keur komunikasi jarak jauh. Tapi kulantaran jaman beuki maju, fungsi hp oge jadi beuki nambah, kusabab fitur nu aya dina hp oge beuki ningkat. Lian ti eta, ku ningkatna fitur-fitur dina hp, urang bisa ngalakukeun rupa-rupa kagiatan. Ti mimiti milari informasi, maen game, ngobrol (chatting) lewat wa, line, telegram, Twitter, atawa muka Instagram, Facebook, YouTube jeung sajabana ti eta. Lolobana kagiatan anu make hp teh sifatna hiburan. Geus lain rahasiah deui di kalangan barudak ngora mah mun teu muka hp sabaraha menit wae ge geus katingal jiga nu jauh panineungan. Nyebutnya teh 'gabut' cenah. Hudang sare ceg kana HP, keur dahar nyoo HP, ngobrol jeung kolot atawa babaturan ge angger bari nyoo HP, pon kitu deui rek sare ge masih nyonyoo HP. Beak waktu teu puguh lantaran nyoo hp. Kacida pisan lebarna. Kukituna perlu pisan aya kendali ti nu jadi kolot pikeun barudak na dina saenggoning ngagunakeun HP.
Cimol salah sahiji kadaharan tradisional nu asalna di Bandung. Cimol miboga arti nyaeta Aci digemol. Kadaharan ieu kaasup nu sederhana tapi ngeunah, komo deui lamun make saos kacang, atawa ditaburan ku bumbu bubuk. Sabenerna cara nyieun cimol sederhana, teu kudu jauh-jauh neangan. Bisa nyieun cimol di imah sorangan. Ngan salah sahiji nu dipikasieun teh nyaeta cara ngagorengna anu sok meletus minyakna jeung nyipratan kana kulit. Tapi aya carana nyaeta minyak na kudu sina panas heula, kakara seuneu na dileutikan. Saenggeus kitu asupkeun cimol kana katel masak nepi ka asak. Aya cara nu kadua, nyaeta samemeh cimol diasupkeun kana katel nu panas, kudu dicelupkeun heula cimol kana minyak anu tiis ngameh teu meletup-letup.
Salah sahiji kasalahan fatal ketika pendakian gunung teh nyaetaa persiapan nu minim. Misalna tina segi barang-barang nu dibawa. Sok aya malahan nu can paham kana barang naon wae nu kudu dibawa pas naek gunung. Tuluy tong asal naek gunung oge, kudu dibekelan make elmu penunjangna jiga navigasi darat, survival, jeung sajabana. Ngeunaan barang bawaan wajib dina naek gunung teh nyaeta utamana P3K saenggeus kabutuhan pribadi. Tong hilap oge kana kabutuhan kelompok jiga logistik termasuk tenda nu kacida pentingna dina pendakian. Jadi, samemeh naek gunung teh yuk urang diajar heula ngeunaan kaelmuan nana! Supaya bisa ngaminimalisir hal negatif nu sawaktu-waktu bisa terjadi.
Buper Cidewata , aya di daerah Kabupaten Majalengka, Keamatan Rajagaluh, desa payung. gaduh bentang alam anu endah pisan sareng dikurilingan ku gunung sareng pasir. Wisatawan ogé bisa ngarasakeun pintonan sunrise jeung Panonpoé Tilelep. Panonpoé anu éndah katingali ti gunung Liang Angin, sedengkeun ti kulon buper Cidewata katingali panonpoe surup di tukangeun Gunung Tampomas, Sumedang. Buper Cidewata dibuka pikeun ngaminimalkeun kahuruan leuweung di éta wewengkon, lantaran lahan buper téh rawan kahuruan. Buper Cidewata aya dina kaluhuran 1.078 méter di luhur permukaan laut. Suhu beurang di wewengkon buper handap 25ºC jeung peuting ngahontal 14ºC. pas sarangenge kabentar isuk isuk pasti manrupikeun saat nu endah.
Aya seafood di sisi jalan. Nyaeta di Sumber Sari Seafood di Jalan Gardujati Kota Bandung. Pas kadieu rada ragu kusabab tempatna teh masih sepi tapi da emang nu jualanna bukana jam satengah dalapan peuting. Didieu loba rupa-rupa pilihan seafood, jeung bisa milih rupa-rupa saosna. Aya kerang saos padang, cumi tarigu lada, lauk gurame saos rica, cumi saos tiram, jeung kangkung. Nu paling ngeunah nyaeta cumi tarigu lada. Hargana 255 rebu jang opat jelemaeun. Salian ti menu tadi, aya oge kepiting, lauk kerapu, lauk kakap, lauk bawal. Lamun saosna aya saos mentega, saos padang, saos asam manis. Bisa milih oge kangkungna aya kangkung polos jeung kangkung seafood,
Unggal umat muslim boga kawajiban ngalaksanakeun parentah nu utama, nya eta ngalaksanakeun ibadah sholat. Sholat mangrupikeun tihang agama pikeun unggal muslim. Aslina mah urang tiasa ngado'a dimana wae urang ayana salami tempatna beresih sareng suci. Loba pisan tempat anu bisa dijadikeun tempat solat, mimitian ti masjid (hartina tempat sujud), musholla (hartina tempat solat), sanajan di imah atawa di kamar. Umat ​​Islam diwajibkeun ngalaksanakeun solat berjamaah. Shalat berjamaah miboga fungsi sosial, nyaet ngahijikeun jalma sangkan leuwih deukeut ka Alloh. Mushola janten alternatif kanggo muslim anu hoyong ngalaksanakeun shalat tapi teu mendakan mesjid. Komo di negara anu sanes mayoritas muslim anu teu gaduh seeur mesjid.
Blénder biasana dianggo pikeun ngadamel jus sareng tuangeun puree. Alat ieu cukup populer sareng sering dianggo salaku bantosan masak. Rupa-rupa merek sareng modél blender tiasa gampang dipendakan di pasar, mimitian ti Cosmos, Philips, Oxone, Sharp, sareng anu sanésna. Kusabab jumlah pilihan anu ageung, anjeun kedah langkung ati-ati nalika milih hiji. Pikeun ngagampangkeun anjeun ngadamel pilihan, kami bakal ngajelaskeun kumaha milih Blénder anu saé, terang jinis-jinis Blénder, sareng kumaha bédana sareng produk anu sami. Anjeun meureun geus katempo Blénder, processor dahareun, sarta juicer. Parabot ieu katingalina sami, tapi saleresna gaduh fungsi atanapi kagunaan anu béda. Blénder mangrupikeun alat anu tiasa dianggo pikeun motong tuangeun sapertos buah sareng sayuran kana ukuran anu alit. Buah atawa sayuran anu keur dipotong diaduk maké tanaga rotasi nepi ka téksturna jadi lemes.
Sasih ieu abdi aya kagiatan di hiji desa, posisi imah di desa ieu teh aya di handap janten lamun mawa motor kedah ati-ati lantaran jalanna laleutik keneh jeung rada licin. Jalan di desa umumna diwangun ku kai atawa batu-batu badag anu ditumpukkeun di jalan teu acan seeur nganggo aspal jeung lolobana teh jalan satapak anu di sisina aya jukut. Jalan aspal masih keneh jarang, biasana digentos ku jalan anu ditutupan ku semen atawa make awi anu dijajarkeun di jalan. Jalan di desa masih keneh hareurin lantran ngan cekap kanggo saurangeun hungkul, teu cekap kanggo mobil lantaran teu pati seeur jalmi anu nganggo mobil di dieu.
Olahraga nu kawilang dipikameumeut mangsa keur budak nyaeta jogging, sabab jogging teh olahraga anu murah tur gampang dilakukeun. Kunaon bet murah? Sabab jogging teu merlukeun tempat anu husus, hartina bisa dilakukan dimana wae jeung iraha wae. Rek di lapangan bisa, rek di taman bisa, rek di jalan raya oge bisa. Rek di tempat terbuka atawa tempat tertutup oge bisa.  Saha wae bisa ngalakukeun jogging, budak, rumaja, kolot, lalaki atawa awewe. Jogging kacida pisan loba manfaatna pikeun kasehatan urang. Numutkeun panalungtikan para ahli, ku rutin ngalakukeun jogging, paru-paru urang bakal sehat tur kuat. Ku lantaran kitu, kacida pisan alusna mun urang bisa ngabiasakeun diri ngalakukeun jogging unggal poe.
Basa jualan online tos mulai seeur dilakukeun ku seeur jalmi, beuki seeur oge tempat kanggo jualan online dina aplikasi sapertos Shopee, Bukalapak, Tokopedia, jeung Lazada. Baheula seeur  keneh jalmi anu sieun balanja dina aplikasi lantaran teu ningal barangna langsung bisi dibobodo. Tapi beuki seeur anu nyobian balanja dina aplikasi teras teu aya masalah, seeur jalmi anu mulai balanja dina aplikasi. Balanja dina aplikasi teh gampil pisan. Urang tinggal gogoleran sabari milihan barang anu bakal dibeuli, teras mayar, teu lila barang anu dibeuli bakal nepi ka hareup imah urang, janten urang teu kedah pupuiran dina pasar atawa indit ka pasar deui. Leuwih hemat kana waktos jeung tanaga.
Nepi ka ayeuna can aya katangtuan kunaon Bika ambon tapi dahareun has medan, tapi aya rupa rupa carita atawa asal usul na Nepi ka ayeuna can aya katangtuan kunaon Bika ambon tapi dahareun has medan, tapi aya rupa rupa carita atawa asal usul na kahiji  kecap "Ambon" dina Bika Ambon mangrupa akronim tina Amplas Kebon sakumaha urang Medan resep nyendek kecap dialek Medan. Carita Jaman Kolonial Walanda, para pendatang anu cicing di wewengkon Amplas di sisi wétan walungan disebut Amplas Kebon nyieun kueh bikang pikeun dijual ka Kota Medan sarta saterusna jadi populér alatan di paménta ku warga Walanda jeung Cina di Medan waktu harita, aya deui versi nu kadua na nyaeta kueh ieu mimiina di panggihan atawa di jual di jalan Ambon jadi katelah bika Ambon terus aya deui  Vérsi tilu jeung opat Jaman baheula aya urang Ambon anu mawa kueh Bingka ka Malaysia jeung saterusna jadi ngaran. Vérsi kaopat; Ambon mangrupa kecap basa Médan anu hartina lemes. Tapi, kekecapan ieu geus lila teu dipaké di kahiji  kecap "Ambon" dina Bika Ambon mangrupa akronim tina Amplas Kebon sakumaha urang Medan resep nyendek kecap dialek Medan. Carita Jaman Kolonial Walanda, para pendatang anu cicing di wewengkon Amplas di sisi wétan walungan disebut Amplas Kebon  nyieun kueh bikang pikeun dijual ka Kota Medan sarta saterusna jadi populér alatan di paménta ku warga Walanda jeung Cina di Medan waktu harita, aya deui versi nu kadua na nyaeta kueh ieu mimiina di panggihan atawa di jual di jalan Ambon jadi katelah bika Ambon terus aya deui  Vérsi tilu jeung opat Jaman baheula aya urang Ambon anu mawa kueh Bingka ka Malaysia jeung saterusna jadi ngaran. Vérsi kaopat Ambon mangrupa kecap basa Médan anu hartina lemes. Tapi, kekecapan ieu geus lila teu dipaké di Medan.
Basa libur kuliah, Nunu nyempetkeun ameng ka Pantai Santolo. Lokasina di Cikelet, Garut Selatan. Kabeneran pisan harita teu aya pengunjung selain Nunu, jadi pantaina sepi pisan. Pasir putihna meuni beresih, seueur terumbu karang deuih di sisi pantaina, oge aya sababaraha waung di handapeun tangkal kalapa. Eta pantai lega pisan, anjat kangge lulumpatan jeung popotoan. Pamandanganna sae pisan, suasana na tiis. Angin ngagelebug nepakan daun kalapa, meuni tiis sejuk kacida. Ngeunaheun pisan jang nyantai didieu. Nunu cicing di handapeun tangkal kalapa bari nguyup cai kalapa nang meser ti warung. Duh, meuni nikmat pisan pamandangan jeung suasana na. Pas pisan kangge liburan tina penat tugas sapopoe teh.
Tradisi bakar batu nyaeta tradisi nu dilaksanakeun ku suku Dani di Lembah Baliem, Papua. Tradisi bakar batu tujuanna sebagai bentuk rasa syukur atas hasil bumi nu tos dilimpahkeun, jeung oge bentuk syukur dina ayana kagiatan di suku Dani. Tradisi bakar batu dilakukeun ku cara manggang babi jeung dahareun sejenna make batu nu panas. Biasana babi nu dipanggang teh babi nu dipanah ku kepala suku. Jadi, kepala suku teh gantian manah babi jang tradisi bakar batu. Salian babi, oge dipanggang mangrupa-rupa hasil tani jiga hui-huian, bungbuahan, jeung dangdaunan. Tradisi ieu dilaksanakeun dina nyambut kalahiran, kamatian, jeung peristiwa penting. Tradisi ieu salian bentuk syukur ka karuhun, ge sebagai bentuk solidaitas antaranggota suku.
Dahareun olahan hayam karesep abdi nyaeta hayam geprek. Hayam geprek biasana didamel ti hayam goreng tipung biasa anu digeprek make sambel. Rasa sambel anu ngajiji jeung kulit hayam eta nu bener-bener nikmat. Ayam geprek leuwih gampang didaharna lantaran tos digeprek. Abdi paling resep milih hayam pingping hayam bagian luhur lantaran dagingna kenyal aya lemak-lemak na jeung kulitna oge biasana kandel. Abdi resep pisan emam kulit hayam komo nu digoreng jeung tipung, garing jeung geunyal. Sambel karesep abdi lamun ngadahar hayam geprek nyaeta sambel goreng anu teu ngangge tomat. Ngan bawang bodas, bawang bereum jeung cengek hungkul oge tos nikmat dicampurkeun kana hayam.
Upami anjeun hoyong janten pengusaha anu sukses, ieu mangrupikeun carana. Mibanda kaahlian salaku pangusaha. Kaahlian ieu kalebet ngartos target pasar, ngartos kabutuhan pasar, tiasa maca kasempetan, kaahlian komunikasi anu sae, jeung sajabana. Sakabeh kaahlian ieu bakal mangpaat pikeun pangusaha sabab bakal diperlukeun dina mangsa ngawangun usaha. Boga akses ka modal. Modal usaha mangrupikeun salah sahiji konci supados usaha tiasa jalan sareng tetep lancar. Anjeun tiasa kengingkeun modal ti mana wae. Boh ti investor, duit sorangan, komo ti bank. Mampuh ngahasilkeun solusi. Wiraswasta nyaeta jalma anu sanggup mere solusi wirausaha anu pas pikeun hiji masalah anu keur lumangsung. Solusi anu disayogikeun oge leres-leres luyu sareng kabutuhan pasar. Ku nyiptakeun solusi anu pas, produk atanapi jasa anu anjeun tawarkeun bakal langkung gampang ditampi ku pasar.
Loba mangpaatna da nongton olahraga jeung anak teh. Tuluy naon wae mangpaatna? Di antarana teh nyaeta, diajar wanoh ngeunaan sportivitas. Anak bisa ninggali situasi jeung kondisi tina pertandingan nu keur maen sarta mampu meunangkeun pembelajaran nu menarik ngeunaan sportivitas. Maranehna bakal ninggali para atlet nu keur bajoang pas keur maen, kaasup dijerona cara kompetisi anu sehat. Tuluy ngajak anak jang aktif gerak jeung hirup sehat, ninggali atawa nongton olahraga ku sacara rutin oge bakal ngabentuk kabiasaan anyar nyaeta aktif olahragana. Salian ti eta si anak oge jadi teu maen gadget wae. Tuluy mun aya pertandingan antar negara siga Asean Games, pasti melak rasa nasionalisme dina diri anak, leuwih mikacinta deui ka bangsa Indonesia.
Peuyeum Bandung jadi salah sahiji oleh-oleh khas Kota Bandung. Bahan dasarna nyaeta sampeu tuluy difermentasi. Cara nyieun peuyeum Bandung teh gampang pisan. Mimti, siapkeun sampeu tuluy pesekan. Tos dipesek, sampeu dikumbah sing beresih dugi ka lenang bodas. Tuluy godogkeun sampeu lima belas menit. Tos kitu, bubukkeun ragi sing seueur. Beres eta, baluran sampeu nu tos tiis make ragi nu geus dibubukeun, dibaluran na hiji-hiji gelempengan. Tuluy simpen sampeu nu geus dibaluran ragi dina wadah gede, susun kabeh sampeu dugi ka rapih. Tos beres disusun, tutupan make daun cau sing rapet, terus tutupan wadahna make tutupna sing rapet. Antepkeun salila dua nepi ka tilu poe supaya proses fermentasi sampeuna alus. Geus tilu poe, sampeu geus jadi peuyeum, siap jang dituang.
Naon dana darurat teh? Dana darurat teh nyaeta dana anu disisihkeun jang kabutuhan nu sifatna darurat, mendesak, jeung teu diduga-duga saacanna. Contona naon? Misalna urang keuna PHK jeung teu meunang deui pemasukan. Urang tetep butuh dahar jeung mayar pengeluaran sejen, pan? Tuluy misalna laptop/HP jang gawe ruksak, kakeunaan bencana, geuring/berobat, jeung kabutuhan mendesak sejenna. Tuluy dana darurat eta ulah dipake jang balanja barang konsumtif, siga DP imah, muka bisnis, komo deui jang jajan. Sabaraha idealna nyiapkeun dana darurat teh? Dumasar ti sababaraha sumber idealna jang single teh 6x pengeluaran bulanan, mun geus kawin 9 x pengeluaran bulanan, jeung nu geus kawin ditambah boga anak, 12 x pengeluaran bulanan. Tapi menurut urang, luyukeun weh jeung kabutuhan. Teu kudu lieur heula ku jumlahna nu berkali-kali lipat, nu penting mah mimitian heula ngumpulkeun ti ayeuna keneh.